కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
శ్రేయాస్, రాహుల్ హిట్.. బంగ్లా టార్గెట్ 175
శ్రేయాస్ అయ్యర్ క్రీజులోకి వచ్చిన వెంటనే పాయింట్‌లో సులువైన క్యాచ్ ఇచ్చేశాడు. కానీ.. ఫీల్డర్ అమినుల్ దాన్ని నేలపాలు చేశాడు. అప్పటికి శ్రేయాస్ అయ్యర్ స్కోరు జీరో.
Samayam Telugu | Updated:
Nov 10, 2019, 09:01PM IST
Shreyas Iyer
నాగ్‌పూర్ వేదికగా ఆదివారం జరుగుతున్న ఆఖరి టీ20 మ్యాచ్‌లో బంగ్లాదేశ్‌కి 175 పరుగుల లక్ష్యాన్ని భారత్ జట్టు నిర్దేశించింది. శ్రేయాస్ అయ్యర్ (62: 33 బంతుల్లో 3x4, 5x6), కేఎల్ రాహుల్ (52: 35 బంతుల్లో 7x4) హాఫ్ సెంచరీలు బాదడంతో టాస్ ఓడి తొలుత బ్యాటింగ్ చేసిన టీమిండియా నిర్ణీత 20 ఓవర్లలో 5 వికెట్ల నష్టానికి 174 పరుగులు చేసింది. ఆఖర్లో మనీశ్ పాండే (22 నాటౌట్: 13 బంతుల్లో 3x4) కూడా విలువైన పరుగులు చేయగా.. మరోసారి రిషబ్ పంత్ (6: 9 బంతుల్లో) ఫెయిలయ్యాడు. బంగ్లాదేశ్ బౌలర్లలో సౌమ్య సర్కార్, సైపుల్ ఇస్లామ్ చెరో రెండు వికెట్లు తీయగా.. అల్ అమిన్ హుస్సేన్ ఒక వికెట్ పడగొట్టాడు.
IND vs BAN 3rd T20 LIVE Score బోర్డు కోసం క్లిక్ చేయండి..!
మ్యాచ్‌లో టాస్ గెలిచిన బంగ్లాదేశ్ కెప్టెన్ మహ్మదుల్లా భారత్‌ని బ్యాటింగ్‌కి ఆహ్వానించాడు. దీంతో.. శిఖర్ ధావన్ (19: 16 బంతుల్లో 4x4)తో కలిసి ఇన్నింగ్స్ ప్రారంభించిన కెప్టెన్ రోహిత్ శర్మ (2: 6 బంతుల్లో) ఇన్నింగ్స్ రెండో ఓవర్‌లోనే ఔటైపోగా.. కొద్దిసేపు బ్యాట్ ఝళిపించిన ధావన్ కూడా జట్టు స్కోరు 35 వద్ద పెవిలియన్ చేరిపోయాడు. ఈ దశలో క్రీజులోకి వచ్చిన శ్రేయాస్ అయ్యర్‌తో కలిసి కేఎల్ రాహుల్ బాధ్యతాయుత ఇన్నింగ్స్ ఆడాడు.
Read More: టీ20లో రోహిత్ శర్మ బద్దకం.. గాల్లోకి ఎగిరిన వికెట్
బంగ్లాదేశ్ బౌలర్లని ఉతికారేసిన ఈ జోడీ మూడో వికెట్‌కి 59 పరుగుల భాగస్వామ్యం నెలకొల్పింది. ఈ క్రమంలో అర్ధశతకం పూర్తి చేసుకున్న రాహుల్.. ఆ వెంటనే ఔటైనా శ్రేయాస్ అయ్యర్ మాత్రం దూకుడు తగ్గించలేదు. ఇన్నింగ్స్ 15వ ఓవర్ వేసిన స్పిన్నర్ ఆపిప్ హుస్సేన్ బౌలింగ్‌లో వరుసగా 6, 6, 6 బాదేసిన శ్రేయాస్ టీ20 కెరీర్‌లో ఫస్ట్ హాఫ్ సెంచరీని నమోదు చేసుకున్నాడు. ఆ తర్వాత జట్టు స్కోరు 144 వద్ద శ్రేయాస్ ఔటవగా.. ఆఖర్లో శివమ్ దూబే (9 నాటౌట్: 8 బంతుల్లో)తో కలిసి మనీశ్ పాండే జట్టుకి మెరుగైన స్కోరుని అందించాడు.
Read More: టీ20 ఆఖరి ఓవర్.. 1, 6, 6, 6, 6, 6 (వీడియో)
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.